بص بقى يا كبير. انا عندي لك النهاردة شغلانة عنب ما تترفضش ابدا بس لها شروط معينة كده لازم تعرفها وتوافق عليها يلا بنا. سلام عليكم. انا عايزك تتخيل ان انت قدمت في شركة كبيرة قوي وقالوا لك عندك انترفيو مع مع صاحب الشركة مش المدير
صاحب الشركة صاحب رأس المال الراجل بيدينا مرتبات اللي هو معه كل حاجة. ولازم تعمل انترفيو معه وهيقول لك شروط ولازم توافق عليها لو وافقت عليها اهلا وسهلا بك. رحت
صاحبنا صاحب الشركة دوت قعدك معه وقال لك والله الشغلانة واحد اتنين تلاتة اربعة وبعد كده قال لك في شرط كده في النص قال لك احنا عندنا شرط في الشركة ان
لازم كل تلات ساعات تقريبا لازم ناخد راحة. لازم ناخد راحة. راحة دي حوالي ربع ساعة او نص ساعة بالكتير. والراحة دي اجباري لازم تاخد الراحة. ولو ما خدتش الراحة تتعاقب. ونعمل لك خصم في مرتبك. ولو خدت راحة
نعمل لك مكافأة ونزود لك مرتبك. ويا سلام لو قدرت في الربع ساعة النص ساعة الراحة الاجباري دي اللي هي كل تلات ساعات لو قدرت ما تفكرش في الشغل خالص خالص يبقى احسن بكتير. يعني الساعة اتناشر هنديك راحة الساعة تلاتة هنديك راحة. الساعة سبعة
ستة كده هنديك راحة لازم توافق. ما وافقتش يبقى انت مش شغال معنا. ايه رأيك في العرض ده؟ طبعا ده عرض ما يترفضش وما فيش بقى شغلانة جميلة كده وطبعا انت داخل بثقة على الشغلانة ديت. ده صاحب الشركة نفسه اللي بيقول لي. فالكلام ما ينفعش يترفض خالص. فعرض جميل وانت
طبعا هتبقى داخل تخيل بقى واحد بعد كل اللي قاله مدير الشركة ده راح اشتغل عادي. تمام؟ قال له انا موافق وبتاع ودخل اشتغل عادي. جه بقى صاحبنا جت في باله فكرة كده
قال لك طب ما اشتغل وقت الراحة عشان ابين للمدير ان انا جامد وعشان برضه يمكن مرتبي يزيد وعشان ابقى مجتهد في العمل. بعد اللي قاله لي ده كله متخيل انت انت تصورت ان هو يبقى ايه؟ انت هتقول عليه غبي. ده طبيعي يعني. يعني مش ممكن واحد قال لك اللي هو الراجل قال لك هعاقبك لو اشتغلت. وانت قلت طب ما انا اشتغل وباين له ان انا ايه
كويس. الصورة دي غريبة بالنسبة لك صح؟ تعال اقول لك صورة اغرب بقى. صورة اغرب من كده ان واحد ربنا سبحانه وتعالى امره امره اللي هو الرزاق. ربنا الرزاق اللي بيرزق. اللي كل حاجة في ايده ملك الملك ما انا بقول لك لا مدير شركة ولا صاحب شركة ده
الملك الملك سبحانه وتعالى هو اللي بيرزق وهو نفسه اللي امر بالصلاة. صلي الضهر الساعة اتناشر صلي العصر الساعة تلاتة شهر. صلي المغرب امتى؟ وقال لك انا الرزاق وانا اللي باقول لك صل. فجه واحد قال لك لا ما باصليش. او باخر الصلاة او باجمع الصلوات. ليه؟ قال لك معلش اصل الصلاة بتعطلني
اصل اكل عيشي. اصل انا معلش عندي شغل في البيت فمشغولة ما قدرتش اصلي. اصل انا كنت بزاكر ومزاكرتي هتتعطل. والصلاة لسه هننزل نصلي ونطلع مزاكرتنا تعطل. ده اسوأ واغرب من الشخصية الاولانية اللي احنا قلنا لكم. حاجة عجيبة والله الانسان دوت ربنا بيقول لنفسه الرزاق ارسل له الرسالة. بيقول له
امر اهلك بالصلاة واصطبر عليها. لا نسألك رزقا. نحن نرزقك. والعاقبة للتقوى. ربنا بيبعت رسالة لكل تاجر وكل باع. يقول له ازا نودي للصلاة من يوم الجمعة فاسعوا الى زكر الله. زاروا البيع. زاروا البيع. ويقولوا ذلكم خير لكم ان كنتم تعلمون. ويقول اذا رأوا تجارة او لهوا انفضوا اليها
وتركوك قائما قل ما عند الله خير من اللهو من التجارة والله خير الرازقين. عايزك تتخيل المشهد اصلا عشان تحس بالتناقض. يا رب انت الرزاق وانت بالصلاة وانت اللي قلت لي ان الصلاة هي سبب الرزق. بس انا مش هصلي علشان ترزقني اكتر. علشان انا الصلاة المتعارضة مع الرزق
ايه انت فهمت ازاي؟ يعني انت ازاي ركبتها كده يعني؟ ازاي تتخيل ان نفسه اللي بيقول لك الرزق يرزقك وهو نفسه اللي امرك بالصلاة يحصل تعارض بين رزقه وبين امره. يبقى المسألة مسألة يقين وثقة في الله سبحانه وتعالى. انا عايزك تقبل على الصلاة. سيب اللي في ايدك وصلي دايما
سيب المزاكرة وصلي. سيب الشغل وصل. صل في اول الوقت. سب محله وصل. والله العزيم مم مش هيأسر رزقك. بل الصلاة هي سبب زيادة الرزق وعدم الصلاة سبب لمحق بركة الرزق وقلة التوفيق في تربية الاولاد وفي البيت ومع الزوج وقلة التوفيق في الحياة عموما بل
ربنا بيقول لنا احفزكم بيوتكم بالصلاة. اللي حافظ معي سورة البقرة هيلاقي ايات الطلاق كده. في النص فيه اية كده. بعد ما ربنا زكر اية الطلاق في النص قال حافزوا على الصلوات والصلاة الوسطى. وقوموا لله قانتين. وكان الرسالة بتقول لك حافزوا على بيوتكم وصلوا الصلاة
سبب لحفز البيوت. بل الصلاة سبب لحفظ الاولاد. سعيد بن المسيب تابعي جليل كان بيصلي. لو عدى ابنه كده جنبه كده كان يزود في الصلاة بعد ما يخلص الصلاة يبص لابنه يقول له
يا ولدي والله حين اراك تمر بجانبي وانا اصلي ازيد في صلاتي رجاء ان يحفظك الله تعالى. شف الناس فاهمة ازاي. شف الناس فاهمة ازاي. احفظوا بيوتكم بالصلاة احفظوا ارزاقكم. بل زيدوا ارزاقكم بالصلاة. البركة
هتجيء لكم بالصلاة. انت عارف ايه اللي يخليك تعمل كده؟ الشيطان ربنا بيقول كده. الشيطان يعدكم الفقر ويأمركم بالفحشاء. هو الشيطان بيقول لك هتتفطر هتصلي السبوبة البيع المزاكرة بيتك ولادك. وفي الاخر تلاقي الصلاة اتجمعت تلاقي نفسك ما صلتش خالص. الشيطان هو اللي عمل كده. والله يعدكم مغفرة منه وفضلا. والله واسع عليم
يبقى انا اتحرك في موضوع الصلاة ثقة يقين ان الرزاق هو اللي قال لي يصلي. فازاي ارفض العرض دوت؟ هو بيقول لي استريح شوية ارحنا بها يا بلال يلا كل تلات ساعات عامل لك وقت راحة اجباري. ويا سلام لو ما فكرتش في الدنيا واللي فيها وانت في الصلاة تاخد اجر اكبر. وكل ما كنت احرص على الاستراحة دي اديك اجر اعلى
مين يرفض الشغلانة الجميلة دية؟ الله اللي احنا شغالين بخدمته سبحانه وتعالى وهو مش محتاجنا اصلا هو اللي بيدينا وقت راحة. وبيقول لنا وقت راحة ده هكفي حقك عليه وهزود لك رزقك لو خدته. ولو ما خدتوش هعاقبك. فاحنا نقول له لا مش عايزين بقى وقت الراحة عشان ترزقنا آآ حاجة غريبة والله الانسان ده. وما تنساش في اخر الحلقة
طبعا ولو الحلقة دي عجبتك وافادتك يا ريت تعمل لها شير لاصحابك. بقى على قناة اليوتيوب. في هاشتاج اسمه الشخابيط علاء حامد. هاشتاج في عليه كل الحلقات اللي عايز يتابع كل الحلقات اللي فاتت يخش على قناة اليوتيوب او يدوس على هاشتاج شخابيط علاء حامد تلاقي كل الحلقات بازن الله تعالى ربنا يبارك فيكم سلام عليكم